ભગવાન શ્રીકૃષ્ણને યુદ્ધ પહેલા ડર હતો કે યુધ્ધમાં ભાઈ-ભાઈ, ગુરુ-શિષ્ય, કુટુંબના સંબંધીઓ એકબીજાને મરતાં જોઈને યુદ્ધમાં સંધી ન કરી લે. એટલા માટે તેમણે નિર્ણય કર્યો કે એવું સ્થળ શોધવામાં આવે કે જ્યાં ક્રોધ અને દ્વેશ વધારે પ્રમાણમાં હોય. આવું સ્થળ શોધવા શ્રીકૃષ્ણએ તેમના દૂતને અલગ અલગ દિશામાં મોકલ્યાં. તેમાંથી એક દૂતએ કુરુક્ષેત્ર વિશે તેમને જાણકારી આપી અને જણાવ્યું કે, અહીં આવેલા એક ખેતરની પાળી તુટી જતાં પાણી ત્યાંથી વહી જતું હતું. તે પાણીને અટકાવવા માટે મોટા ભાઈએ નાના ભાઈને કહ્યું. નાના ભાઈએ તે કામ કરવાની ના કહી અને તેના જ મોટા ભાઈએ આ વાતથી રોષે ભરાઈ તેના ભાઈને હત્યા કરી નાંખી અને તેના મૃત શરીરને પાળીનું પાણી અટકાવવા માટે રાખી દીધી. આ વાત સાંભળી શ્રીકૃષ્ણએ નક્કી કરી લીધું કે યુદ્ધ આ ભૂમિ પર જ થશે.